کالوری سیز شکر دن عبار ستیویا نینگ ایلک حاصلی آلیندی. ترکیه نینگ چای ییتیشتروچی مرجعی دن عبارت چایکور ستیویا نامیده گی اوشبو اوسیم لیک نینگ ایلک حاصلی نی آلدی. قاره تینگیز اقلیمی گه اویغون بولگن اوشبو اوسیم لیک یقین بیر کیله جک ده شکر نینگ اورنی نی آله دیگن دیک کورینماقده. آنه یورتی برازیل دن عبارت اوشبو اوسیم لیک دن اوزاق ییل لر دن بیری شکر اورنی گه استفاده ایتیلیب کیلینماقده. چایکور عمومی رئیسی امداد سوتلو اوغلی, "اوشبو اوسیم لیک نینگ ییتیشتریلیشی اوچون اینگ اویغون جای چای تولید ایتیلیتگن ترکیه نینگ ریزه ولایتی و تیگره گی و شرقی قاره تینگیز منطقه سی دن عبارت. باشقه جای لر گه کوره بیز ده حاصل کوپ. عینی دمده باشقه منطقه لر ده حدی دن تشقری ایسسیق هوا دن تاثیر لنماقده. شوندای قلیب یپراق لری قوریب توکیلماقده" دییه قید ایتدی. ستیویا اوسیم لیگی نینگ شکر گه ایلنتریلیشی اوچون ایریم ایش لر نینگ قلینیشی کیره ک. عینی دمده بیر مشت اوشبو اوسیم لیک بیلن ۱ لیتر چای نی شیرین قلیش ممکن. ستیویا نینگ, کالوری سی آز ایکن لیگی سببلی انسان لرنینگ سیمیر مس لیگی اوچون غذائی پروگرام لر ده هم استفاده ایتیلیشی امکانیتی موجود. بوندن تشقری اوشبو اوسیم لیک دن شکر کسل لیگی بولگن کیشی لرنینگ هم استفاده ایتیش لری ممکن.
